Държавен вестник, бр. 41, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  41
Г л а в а  т р е т а
СЪСТАВ И ЧЛЕНСТВО
Чл. 4. (1) Съветът се състои от председател 
и членове. 
(2) Председател на съвета е министърът на 
вътрешните работи. 
(3) Председателят ръководи работата на 
съвета и се подпомага от секретар.   
(4) Секретар на съвета е директорът на Главна 
дирекция „Пожарна безопасност и защита на 
населението“ – МВР (ГДПБЗН – МВР).
(5) Секретарят организира работата на съвета, 
като за целта се подпомага от секретариат, в кой-
то са включени служители на ГДПБЗН – МВР.
(6) Съветът включва: министъра на вътреш-
ните работи, заместник-министри на останалите 
министерства, определени от съответния ми-
нистър, председателите на Държавна агенция 
„Национална сигурност“, на Държавна агенция 
„Държавен резерв и военновременни запаси“, 
на Агенцията за ядрено регулиране, на Българ-
ския Червен кръст, на Българската търговско-
промишлена палата, на Българската стопанска 
камара и на Националното сдружение на об-
щините в Република България, представител 
на Българската академия на науките (БАН), 
представител на научно-експертната група по 
чл. 6, ап. 1 и секретаря на съвета.  
Чл. 5. (1) Поименният състав на членове-
те на съвета се определя от председателя по 
предложение на ръководителите на съответните 
министерства, ведомства и организации.
(2) Промяна в поименния състав на съвета се 
извършва въз основа на писмено уведомление 
до председателя на съвета. 
Чл. 6. (1) Съветът създава научно-експертна 
група, която подпомага формирането, коорди-
нирането и осъществяването на научно-техно-
логичната политика в областта на защитата 
при бедствия. 
(2) Поименният състав на научно-експертната 
група се определя със заповед на председателя 
по предложение на членовете на съвета.
(3) Съветът приема правила за устройството 
и работата на научно-експертната група.
Чл. 7. (1) Съветът може да създава и други 
работни групи за решаване на конкретни задачи. 
(2) Поименният състав на работните групи се 
определя със заповед на председателя на съвета.
Г л а в а  ч е т в ъ р т а
ПРОВЕЖДАНЕ НА ЗАСЕДАНИЯ И  
ДНЕВЕН РЕД
Чл. 8. (1) Заседанията на съвета са редовни 
и извънредни.
(2) Редовните заседания се провеждат на 
всеки 3 месеца, като се свикват и ръководят 
от председателя. 
(3) Съветът приема годишен график за ре-
довните заседания.
(4) Председателят може да свиква извънредни 
заседания на съвета.
(5) В отсъствие на председателя заседанията 
се ръководят от определен от него член на съвета. 
Чл. 9. (1) Всяко заседание се провежда съ-
гласно дневен ред, предложен от председателя.
(2) Дневният ред и материалите за редовните 
заседания се изпращат на членовете в срок не 
по-късно от две седмици преди заседанието.
(3) Дневният ред и материалите за извънред-
ните заседания се изпращат на членовете в срок 
не по-късно от една седмица преди заседанието.
Чл. 10. Секретариатът на съвета публикува 
годишния график по чл. 8, ап. 3, дневния ред 
и материалите за всяко заседание в портала на 
консултативните съвети. 
Чл. 11. Всеки член на съвета може да прави 
предложения за допълване на дневния ред на 
редовните заседания. Предложенията се гласуват 
в началото на заседанието.
Чл. 12. (1) Членовете на съвета потвърждават 
участието си в заседанието пред секретариата 
до 3 работни дни преди провеждането му.
(2) Членовете на съвета могат да представят 
писмени становища по въпросите, включени в 
дневния ред, които се обсъждат при приемане 
на решенията.
Чл. 13. (1) Заседанията на съвета са открити 
и се провеждат, ако присъстват не по-малко 
от половината плюс един от членовете. При 
липса на кворум председателят насрочва ново 
заседание. 
(2) Съветът може да реши да проведе закрито 
заседание или част от заседание при наличие 
на законно основание.
Чл. 14. (1) Съветът взема решенията си с 
явно гласуване и с обикновено мнозинство.
(2) При необходимост по предложение на 
председателя съветът може да приема решения 
и неприсъствено, като проектът на решение 
се представя за подпис на всички членове на 
съвета. Решението се счита за прието, ако бъде 
подписано от половината плюс един от члено-
вете, и се вписва в протокола от следващото 
заседание.
Чл. 15. Председателят на съвета може да 
кани на заседания представители на юридически 
лица, на правителствени и на неправителствени 
организации и органи, имащи отношение по 
дневния ред, без право на глас.  
Г л а в а  п е т а
ОРГАНИЗАЦИЯ НА РАБОТАТА
Чл. 16. (1) Председателят на съвета: 
1. насрочва заседанията на съвета;
2. контролира изпълнението на решенията 
на съвета;
3. внася за разглеждане от Министерския 
съвет приетите от съвета становища и пред-
ложения.
(2) Секретарят на съвета:
1. осигурява дейността на съвета;